**Nevesta na zabitie**

(Ready or Not)

**Premiéra: 22. 8. 2019**

Twentieth Century Fox, USA, 2019

Réžia: Matt Bettinelli-Olpin, Tyler Gillett

Scenár: Guy Busick, Ryan Murphy

Kamera: Brett Jutkiewicz

Hudba: Brian Tyler

Hrajú: Samara Weaving, Andie MacDowell, Mark O'Brien, Adam Brody, Henry Czerny

**Mladá nevesta má ženícha z bohatej, ale trošku čudáckej rodiny, ktorá ctí dlhoročnú ale veľmi zvláštnu svadobnú tradíciu. Každý nový člen si musí zahrať náhodne vylosovanú hru. Tú však nakoniec nemusí ani prežiť.**

Grace (Samara Weaving) si berie za muža Alexa Le Domase (Mark O'Brien), fešného a úspešného mladíka z bohatej rodiny, ktorá svoje bohatstvo získala vymýšľaním a predajom stolných hier. Veľa dievčat o takúto lásku márne usiluje alebo intenzívne sníva. Grace navyše týmto sobášom získa aj rodinu, pretože krutý osud z nej pred časom urobil sirotu. Le Domasovi síce nepôsobia úplne bežným štandardným dojmom, nie každý z nich sa z tohto spojenia raduje, ale Grace je šťastná a zamilovaná a tak tomu nevenuje veľkú pozornosť.

Po obrade sa Grace dozvie, že je teraz skoro oficiálnou súčasťou rodiny Le Domasov. Aby jej prijatie bolo dokonalé, musí si s nimi po polnoci zahrať niektorú z ich tradičných rodinných hier, ktorú si sama vylosuje. Jej voľba padne na schovávačku. Pravidlá sú jednoduché, nevesta sa musí schovať tak, aby ju do svitania nikto z jej novej rodiny nenašiel. Celkom jednoduché. Grace ale netuší, že zatiaľ čo si vo veľkom sídle Le Domasov hľadá vhodný úkryt, jej budúci príbuzní a ich služobníctvo vyťahujú rôzne strelné, bodné aj sečné zbrane. Hon na nevestu môže začať. Grace našťastie veľmi skoro pochopí, ktorá bije a rozhodne sa, že svoju kožu nepredá lacno. Keď zdanlivo krehkú nevestu zaženiete do kúta, nebudte prekvapení , keď sa začne brániť. Táto svadobná noc bude krvavá a dlhá a je dosť možné, že na jej konci nezostanú žiadny živí svadobčania.

Prístupnosť: nevhodné pre vekovú kategóriu maloletých do 15 rokov

Žáner: horor / komédia

Verzia: anglicky so slovenskými titulkami

Stopáž: 96 min

Formát: 2D DCP, zvuk 5.1